कश्मीर पर आखिर सुशील मोदी ने नीतीश कुमार को सलाह दे डाली  
जनता दल यूनाइटेड ने आर्टिकल 370 को हटाने का किया विरोध  
जेडीयू ने विरोध ज़ाहिर कर सदन का बहिष्कार किया था
नीतीश को सहयोगियों और समर्थकों से सलाह और नसीहत मिल रही
पिछले दो दिनों से बिहार के मुख्यमंत्री और जनता दल के राष्ट्रीय अध्यक्ष नीतीश कुमार को आर्टिकल 370 के मुद्दे पर विरोधियों से ज़्यादा अपने सहयोगियों और समर्थकों से सलाह और नसीहत मिल रही हैं. हर मुद्दे पर राजद को कोसने वाले नीतीश कुमार मंत्रिमंडल के उप मुख्यमंत्री सुशील मोदी ने भी इस मुद्दे पर नीतीश कुमार को कुछ सलाह दी है. हालांकि सुशील मोदी ने अपने ट्वीट में नीतीश कुमार या उनकी पार्टी जनता दल यूनाइटेड का नाम तो नहीं लिया, लेकिन कहा है कि संविधान की धारा 370 के सारे आपत्तिजनक प्रावधान समाप्त करने और दो केंद्र शासित प्रदेशों के गठन पर संसद की मुहर के बाद राष्ट्रपति रामनाथ कोविंद ने जब इसे लागू करने वाली अधिसूचना भी जारी कर दी, तब नई संवैधानिक और राजनीतिक सच्चाई स्वीकार करते हुए सभी दलों को जम्मू-कश्मीर और लद्दाख के विकास के लिए काम करना चाहिए.

संविधान की धारा 370 के सारे आपत्तिजनक प्रावधान समाप्त करने और दो केंद्र शासित प्रदेशों के गठन पर संसद की मुहर के बाद राष्ट्रपति रामनाथ कोविंद ने जब इसे लागू करने वाली अधिसूचना भी जारी कर दी, तब नई संवैधानिक और राजनीतिक सच्चाई स्वीकार करते हुए सभी दलों को जम्मू-कश्मीर और लद्दाख... pic.twitter.com/KrZ3WdKHvw
निश्चित रूप से सुशील मोदी ने जिस प्रकार राजनीतिक सच्चाई स्वीकार करने की बात कही है, उनका इशारा नीतीश कुमार की तरफ़ है. उनकी पार्टी ने राज्यसभा और लोकसभा में इस मुद्दे पर भाषण में अपना विरोध ज़ाहिर कर सदन का बहिष्कार किया. मोदी ने कहा कि आज जम्मू-कश्मीर में आतंकवाद की ताबूत में आखिरी कीलें ठोंकी जा रही हैं और लद्दाख नई भू-राजनीतिक पहचान के साथ उभर रहा है.

अच्छी बात है कि कश्मीर संबंधी बिल का विरोध करने वाली कांग्रेस में राहुल गांधी से अलग राय रखने वालों की लाइन गहरी हो रही है। जनार्दन द्विवेदी, भुवनेश्वर कलिता के बाद ज्योतिरादित्य सिंधिया को भी लगने लगा है कि धारा 370 को हटाना उचित है।
ईमानदार पुनर्विचार हमेशा एक अच्छा...... pic.twitter.com/EFRfvJ9GhH

मोदी ने यह भी कहा कि अच्छी बात है कि कश्मीर संबंधी बिल का विरोध करने वाली कांग्रेस में राहुल गांधी से अलग राय रखने वालों की लाइन गहरी हो रही है. जनार्दन द्विवेदी, भुवनेश्वर कलिता के बाद ज्योतिरादित्य सिंधिया को भी लगने लगा है कि धारा 370 को हटाना उचित है. ईमानदार पुनर्विचार हमेशा एक अच्छा विकल्प खोलता है.